
 REPUBLIKA E SHQIPËRISË
MINISTRIA E EKONOMISË DHE INOVACIONIT
AGJENCIA KOMBËTARE E PUNËSIMIT DHE AFTËSIVE
  
                                 THIRRJE PËR SHËRBIM KONSULENCE 
Agjencia Kombëtare e Punësimit dhe Aftësive (AKPA) dhe World Vision Albania (WVA), në kuadër të programit IPA CROSS-BORDER COOPERATION PROGRAMME MONTENEGRO-ALBANIA 2014-2020 kanë nënshkruar Marrëveshjen e Konsorciumit, me nr.prot.272 datë 30.01.2025 për zbatimin e projektit "Nxitja e Punësimit të Denjë për të Rinjtë dhe të Papunët në Zonën Ndërkufitare të Malit të Zi dhe Shqipërisë", i financuar nga Bashkimi Evropian përmes Programit IPA II të Bashkëpunimit Ndërkufitar (CBC).
Kjo marrëveshje parashikon si një nga aktivitetet e saj, realizimin:
Analizë mbi nevojat, mundësitë dhe trendet e tregut të punës në zonën e programit me synim ofrimin në një kuptim më të thelluar të situatës së tregut lokal të punës, në Rajonin e Lezhës.
Me qëllim realizimin e këtij aktiviteti (aktiviteti 3.1), AKPA, njofton thirrjen për kontraktimin  e ekipit të konsulencës.
Informacion për Projektin
Në zbatim të Marrëveshjes së Grantit me nr CFCU/MNE/281, Agjencia Kombëtare e Punësimit dhe Aftësive po zbaton projektin “Nxitja e punësimit dinjitoz për të rinjtë dhe personat e papunë në zonën ndërkufitare të Malit të Zi dhe Shqipërisë ”, të financuar nga Bashkimi Europian me qëllim përmirësimin e orientimit dhe aksesit në tregun e punës, duke rritur aftësitë për punësim dhe vetëpunësim tek të rinjtë, gratë dhe personat e papunë afatgjatë në Shqipëri dhe Mal të Zi.  Projekti adreson barrierat kryesore të punësimit në qarkun e Lezhës (bashkitë Lezhë, Mirditë dhe Kurbin) dhe në bashkitë malazeze Podgoricë, Tuz, Ulqin dhe Plavë, të cilat përballen me nivele të larta të papunësisë rinore, infrastrukturë të kufizuar trajnimi, barriera gjinore në punësim dhe një mospërputhje të vazhdueshme midis aftësive të disponueshme dhe kërkesës së tregut të punës. 
Zhvillimi i një Analize të Tregut të Punës në Zonën e Programit është një aktivitet kryesor ndërkufitar në kuadër të Rezultatit 3 të projektit, i cili synon të forcojë marrëdhëniet ndërfqinjësore midis grupeve të synuara dhe aktorëve nga të dy anët e kufirit. Për pjesën shqiptare, AKPA është përgjegjëse për realizimin e  një studimi gjithëpërfshirës të tregut të punës që mbulon të gjithë zonën shqiptare të programit, me fokus të veçantë në qarkun e Lezhës (Lezhë, Mirditë dhe Kurbin). 
Studimi do të ofrojë një bazë të dhënash dhe evidencash për qeverisjen vendore, agjencitë e punësimit dhe organizatat e shoqërisë civile, për të kuptuar më mirë dinamikat e papunësisë, boshllëqet e aftësive dhe mundësitë e tregut të punës, si dhe për të hartuar ndërhyrje më efektive në fushën e punësimit. 
AKPA njofton thirrjen për kontraktimin e personave fizik (ekspertë të jashtëm), ekipe  ekspertësh të formuara për këtë angazhim, persona juridikë ( kompani, firma konsulence, OJF ose institucione kërkimore) ose konsorciume/ bashkime operatorësh ekonomikë.

I. Qëllimi 
Qëllimi i këtij shërbimi është të realizojë një Analizë rigoroze dhe të bazuar në evidenca të Tregut të Punës, që mbulon zonën shqiptare të programit me fokus kryesor në qarkun e Lezhës (Lezhë, Mirditë dhe Kurbin) dhe të prodhojë një raport analitik gjithëpërfshirës me përfundime dhe rekomandime për politikat dhe praktikat e punësimit. Metodologjia e studimit do të harmonizohet dhe do të jetë e krahasueshme me analizën paralele të realizuar në Mal të Zi, duke mundësuar sintezë ndërkufitare dhe nxjerrjen e përfundimeve të përbashkëta në nivel programi.

Kjo konsulencë bashkon profile ekspertësh plotësues për realizimin e Komponentit I – Analiza e tregut të punës dhe Komponentit 2- Analiza ekonomike. Për komponentin 3 -Publikimi do të kërkojë angazhim në fazën finale për ta transformuar raportin analitik të miratuar në një dokument profesional, dygjuhësh dhe publikisht të aksesueshëm.
II.Objektivat
Objektivat specifike të kësaj ekspertize janë:
1. Të vlerësojë situatën aktuale të tregut të punës në të gjithë zonën e programit, me fokus të veçantë në Lezhë, Mirditë dhe Kurbin, duke analizuar tendencat e papunësisë, normat e pjesëmarrjes në forcën e punës dhe ndarjet demografike sipas moshës, gjinisë dhe statusit të vulnerabilitetit. 
2. Të analizojë dinamikat e kërkesës dhe ofertës në tregun lokal të punës, duke përfshirë tendencat sektoriale të punësimit, modelet e investimeve, rolin e punëdhënësve kryesorë, si dhe disponueshmërinë dhe cilësinë e ofrimit të formimit profesional në zonë. 
3. Të vlerësojë kontekstin ekonomik dhe produktivitetin, si dhe analizojë kërkesat për aftësi, me vëmendje të veçantë ndaj turizmit, mikpritjes, zejeve tradicionale dhe përpunimit ushqimor lokal si sektorë kyç me potencial në zonën e programit. 
4. Të analizojë përvojën dhe rezultatet e Programeve Aktive të Tregut të Punës (PATP), aktuale dhe të mëparshme, të zbatuara nga AKPA, me synim identifikimin e praktikave të mira, sfidave dhe formulimin e rekomandimeve për forcimin e rezultateve të punësimit për të rinjtë, gratë dhe personat e papunë afatgjatë.
5.Të identifikojë dhe dokumentojë informacion të bazuar në evidenca mbi personat e papunë në qarkun e Lezhës që ende nuk janë regjistruar si punëkërkues aktivë, duke mbështetur përpjekjet e ZVAKPA Lezhë për identifikim dhe regjistrim. 
6.Të prodhojë dhe publikojë një raport final profesional, dygjuhësh (shqip dhe anglisht), i aksesueshëm për një audiencë të gjerë politikbërësish, praktikuesish dhe publikut të gjerë. 

III. Plani i punës /aktivitetet  
[bookmark: _GoBack] Për realizimin e sa më sipër konsulenca duhet të ndërmarrë dhe sigurojë: 
Komponenti I – Analiza e tregut të punës: Udhëheqje e hartimit të përgjithshëm të kërkimit, mbledhje e të dhënave parësore, angazhim të palëve të interesit, analizë cilësore dhe sintetizim të gjetjeve. 
	Detyra
	Përshkrimi

	Konsultimi Fillestar dhe Planifikimi
	Të organizojë një takim fillestar me AKPA dhe DRAKPA Lezhë për të harmonizuar objektin e kërkimit, metodologjinë, burimet e të dhënave dhe planin e punës. Të hartojë dhe dorëzojë një raport fillestar që përshkruan kuadrin analitik dhe afatet kohore për miratim para fillimit të punës në terren.

	Mbledhja dhe Rishikimi i të Dhënave
	Të mbledhë dhe analizojë në mënyrë sistematike të dhënat dytësore ekzistuese, duke përfshirë statistikat kombëtare dhe rajonale, regjistrat administrativë të AKPA dhe DRAKPA Lezhë, studime të mëparshme mbi punësimin, planet e zhvillimit vendor dhe dokumente të tjera relevante politike për qarkun e Lezhës dhe zonën shqiptare të programit. Të identifikojë boshllëqet e të dhënave që duhet të adresohen përmes mbledhjes së të dhënave parësore.

	Intervista me Palët e Interesit
	Të zhvillojë intervista të strukturuara dhe të thelluara me informatorë kyç, përfshirë përfaqësues të bashkive (Lezhë, Mirditë, Kurbin), bizneseve lokale (veçanërisht në turizëm dhe mikpritje), shkollave profesionale, organizatave të shoqërisë civile, ofruesve të trajnimeve dhe aktorëve të tjerë të tregut të punës. Intervistat do të zhvillohen fizikisht në të gjithë zonën e programit për të siguruar mbulim gjeografik.

	Hartimi dhe Zbatimi i Pyetësorëve
	Të hartojë dhe administrojë një pyetësor të strukturuar për personat e papunë (të regjistruar dhe të paregjistruar), punëdhënësit dhe aktorë  të tjerë relevantë në zonën e programit. Të koordinojë mbledhjen e të dhënave me stafin e terrenit të DRAKPA Lezhë për të maksimizuar shtrirjen në komunitetet e largëta në Mirditë dhe Kurbin, përfshirë identifikimin e punëkërkuesve të paregjistruar.


	Analiza e të Dhënave
	Të analizojë të gjitha të dhënat parësore dhe dytësore për të krijuar një panoramë gjithëpërfshirëse të modeleve të punësimit dhe papunësisë, boshllëqeve të aftësive, mundësive sektoriale dhe barrierave me të cilat përballen grupet e synuara, përfshirë të rinjtë (16-29 vjeç), gratë dhe personat e papunë afatgjatë. Gjetjet duhet të ndahen sipas gjinisë, grupmoshës dhe kategorisë së vulnerabilitetit, sipas kërkesave të indikatorëve të programit.

	Hartimi i Raportit
	Të hartojë seksionet narrative dhe cilësore të raportit të Analizës së Tregut të Punës, duke integruar gjetjet nga të gjitha burimet e të dhënave dhe nga analiza ekonomike. Të sigurojë rrjedhë logjike, rigorozitet analitik dhe aksesueshmëri për lexues jo specialistë.


	Zhvillimi i Politikave dhe Rekomandimeve
	Të zhvillojë përfundime praktike dhe rekomandime politikash për shërbimet e punësimit, arsimin dhe formimin profesional, hartimin e PATP-ve dhe bashkëpunimin ndërkufitar. Rekomandimet duhet të bazohen në evidencat e mbledhura dhe të jenë në përputhje me Strategjinë Kombëtare të Punësimit dhe Aftësive, kuadrin e Garancisë Rinore dhe prioritetet e programit IPA III.


	Rishikimi dhe Përmirësimi i Raportit
	Të integrojë komentet nga AKPA, DRAKPA Lezhë në draftin e rishikuar të raportit. Të sigurojë konsistencë, saktësi dhe përputhshmëri me kërkesat e BE-së për vizibilitet dhe raportim.


	Përgatitja e Prezantimit
	Të përgatisë një prezantim të përmbledhur që pasqyron gjetjet kryesore, përfundimet dhe rekomandimet e Analizës së Tregut të Punës për aktivitetin Tryeza e Rrumbullakët (Aktiviteti 4.3).

	Prezantimi dhe Konsultimi Final
	Të prezantojë gjetjet në Tryezën e Rrumbullakët ose workshop-in validues. Të integrojë komentet finale të palëve të interesit në raport përpara publikimit.


Komponenti II – Analiza ekonomike:Udhëheqje e të gjithë komponentëve sasiorë dhe ekonomikë të studimit, duke ofruar bazën empirike dhe modeluese për gjetjet dhe parashikimet e raportit.
	Detyra
	Përshkrimi

	Vlerësimi Fillestar Ekonomik
	Të analizojë kontekstin makroekonomik të zonës shqiptare të programit, përfshirë tendencat e PBB-së, përbërjen sektoriale, flukset e investimeve dhe situatën fiskale të bashkive të synuara. Të përcaktojë indikatorët bazë ekonomikë relevantë për analizën e tregut të punës.


	Analiza Sektoriale
	Të analizojë shpërndarjen dhe dinamikat e punësimit në sektorët kryesorë ekonomikë të zonës së programit, me fokus të veçantë në turizëm, mikpritje, bujqësi, zeje tradicionale dhe përpunim ushqimor lokal (vaj ulliri, fruta pylli). Të shqyrtojë tendencat e rritjes, potencialin e punësimit dhe kërkesat për aftësi sipas sektorëve.


	Analiza e Kërkesës dhe Ofertës në Tregun e Punës
	Të vlerësojë të dy anët e tregut lokal të punës: faktorët e kërkesës (nevojat e punëdhënësve, modelet e vendeve vakante, vështirësitë në rekrutim, pozicionet e paplotësuara) dhe faktorët e ofertës (madhësia e forcës së punës, niveli arsimor, kualifikimet, normat e inaktivitetit dhe emigracionit). Të identifikojë mospërputhjet strukturore dhe boshllëqet e vazhdueshme të aftësive.


	Analiza e Pagave dhe Produktivitetit
	Të analizojë nivelet e pagave, trajektoret e rritjes së pagave dhe produktivitetin e punës sipas sektorëve dhe zonave. Të vlerësojë nëse nivelet e kompensimit tërheqin apo pengojnë pjesëmarrjen në tregun e punës, veçanërisht për të rinjtë dhe gratë, dhe t’i krahasojë ato me benchmark-et rajonale dhe kombëtare.


	Modelimi Ekonomik
	Të zhvillojë një kuadër ose model analitik për të projektuar zhvillimet e mundshme të tregut të punës sipas skenarëve të ndryshëm, duke marrë në konsideratë tendencat demografike, migracionin, digjitalizimin dhe projeksionet sektoriale të rritjes në zonën e programit.


	Analiza e Ndikimit të Politikave
	Të vlerësojë efektivitetin e PATP-ve dhe skemave të mbështetjes për vetëpunësim të zbatuara nga AKPA dhe aktorë të tjerë në zonën e programit. Të analizojë mbulimin, eficiencën kosto-përfitim, saktësinë e targetimit dhe ndikimin tek grupet vulnerabël.


	Parashikimi i Tregut të Punës
	Të prodhojë projeksione afatmesme (3–5 vite) për kërkesën dhe ofertën e punës në zonën shqiptare të programit, duke identifikuar mundësi dhe rreziqe për të rinjtë, gratë dhe personat e papunë afatgjatë, në përputhje me kuadrin e Garancisë Rinore.


	Hartimi i Seksioneve Ekonomike të Raportit
	Të hartojë të gjitha kapitujt sasiorë dhe ekonomikë të raportit final, duke siguruar prezantim të qartë të të dhënave, citim korrekt të burimeve dhe aksesueshmëri për audiencë politikash. 

	Përditësimet Finale të Raportit
	Të integrojë komentet editoriale dhe përmbajtësore nga AKPA dhe DRAKPA Lezhë në seksionet ekonomike të raportit. Të verifikojë të gjitha të dhënat, citimet dhe figurat përpara dorëzimit te materialit përfundimtar.


	Prezantimi dhe Konsultimi Final
	Të marrë pjesë në Tryezën e Rrumbullakët ose workshop-in validues, duke prezantuar gjetjet ekonomike dhe duke iu përgjigjur pyetjeve të politikëbërësve dhe praktikuesve.


 Publikim dhe Dizajn të raportit
Komponenti III- Publikimi dhe Dizajni: Përgatitja e formatit final profesional të raportit të analizës së tregut të punës, duke përfshirë strukturimin vizual, dizajnin grafik dhe përshtatjen e materialit për publikim. Menaxhim i procesit të publikimit elektronik të raportit dhe sigurimi i aksesueshmërisë së tij për publikun, në përputhje me kërkesat e AKPA-së.
Standardet që duhet të plotësojë :
· Layout  dhe Dizajn Grafik: Hartimi i raportit në një format profesional në përputhje me udhëzimet e BE-së për vizibilitetin dhe identitetin institucional të AKPA-së, përfshirë përzgjedhjen e shkronjave, paletës së ngjyrave, modeleve të layout-it dhe formatimin e tabelave, grafikëve dhe vizualizimeve të të dhënave. 
· Redaktim dhe Korrekturë: Kryerjen e një rishikimi përfundimtar gjuhësor dhe editorial të versioneve shqip dhe anglisht të raportit për të siguruar saktësi, konsistencë dhe lexueshmëri. Korrigjimin e gabimeve tipografike, gramatikore dhe të formatimit. 
· Menaxhim të Versioneve Dygjuhëshe: Prodhimin e publikimit final në gjuhën shqipe dhe angleze, duke garantuar cilësi dhe prezantim profesional të barabartë në të dyja gjuhët. 
· Zhvillimi i Infografikave dhe Vizualizimeve të të Dhënave: Transformimin e gjetjeve kryesore sasiore në infografika, grafikë dhe kuti përmbledhëse të qarta dhe vizualisht tërheqëse, të përshtatshme si për raportin e plotë ashtu edhe për shpërndarje të veçanta për politikëbërësit dhe median. 
· Publikimi Elektronik: Përgatitjen e raportit final në format PDF për publikim elektronik në faqen zyrtare të AKPA-së (https://puna.gov.al/) dhe platformat e partnerëve të projektit. Koordinimin e procesit të publikimit me stafin e komunikimit të AKPA-së. 
· Dizajnimi i Përmbledhjes Ekzekutive: Hartimin e një përmbledhjeje ekzekutive të shkurtër dhe të pavarur (maksimumi 4 faqe) në shqip dhe anglisht, të përshtatshme për shpërndarje tek politikëbërësit, vendimmarrësit dhe media. 
· Përgatitja e Materialeve për Printim: Dorëzimin e të gjithë skedarëve finalë në format të gatshëm për printim (PDF me rezolucion të lartë) dhe ofrimin e skedarëve burimorë në format të editueshëm për përdorim të ardhshëm nga AKPA. 
Shënim: Komponenti i Publikimit dhe Dizajnit mund të realizohet nga i njëjti individ ose kompani nëse zotëron kompetencat përkatëse të dizajnit, ose një specialist i veçantë i angazhuar si nënkontraktor apo anëtar ekipi në kuadër të kësaj konsulence.
[bookmark: _Hlk234939527]Kjo konsulencë pritet të përfundojë afërsisht brenda 2 (dy) muajve nga data e fillimit të kontratës ,në përputhje me Aktivitetin 3.1.

 Produktet dhe afatet :  
	
Produkti
	
Përshkrimi
	Ditë Pune

	Raporti Fillestar (Inception Note)
	
Një dokument i shkurtër (maksimumi 5 faqe) që paraqet metodologjinë e përmirësuar, instrumentet e mbledhjes së të dhënave, planin e punës në terren dhe afatet kohore të planit të punës. Dorëzohet pranë AKPA-së për miratim me shkrim përpara fillimit të punës në terren.

	4 ditë 

	Instrumentet e Mbledhjes së të Dhënave
	Udhëzuesit finalë të intervistave dhe pyetësorët e strukturuar për mbledhjen e të dhënave parësore, të përgatitura në shqip dhe anglisht.
	2 ditë 

	Punë në terren 
	
Vizita dhe takime në DRAKPA Lezhë, Shkolla të Mesme të Arsimit Profesional Lezhë dhe aktorë të tjerë në rajon. Plotësim pyetësori. 

	8 ditë 

	Draft Raporti i Analizës së Tregut të Punës
	Një draft i plotë i raportit të Analizës së Tregut të Punës në gjuhën angleze (minimumi 40 faqe), që përfshin të gjitha gjetjet cilësore dhe sasiore, përfundimet dhe rekomandimet e politikave. Dorëzohet pranë AKPA-së për rishikim dhe komente.

	16 ditë 

	Raporti Final i Rishikuar
	Një raport final i rishikuar që përfshin të gjitha komentet nga AKPA, DRAKPA Lezhë dhe partnerët malazezë. Dorëzohet në anglisht dhe është gati për përkthim dhe publikim.
	8 ditë 

	Prezantimi për Palët e Interesit
	Një prezantim (PowerPoint ose ekuivalent) që përmbledh gjetjet dhe rekomandimet kryesore për përdorim në aktivitetin Tryeza e Rrumbullakët (Aktiviteti 4.3).

	2 ditë 

	Raporti Final (version i Publikuar)
	Një raport final profesional, dygjuhësh (shqip dhe anglisht), në format PDF dhe gati për printim, i publikuar elektronikisht në faqen e AKPA-së dhe platformat e partnerëve. Përfshin përmbledhjen ekzekutive (4 faqe), infografika dhe të gjithë skedarët burimorë të dizajnit.
	4 ditë 



IV.ARGUMENTIMI I KRITEREVE TEKNIKE:
[bookmark: _Hlk234939682]Meqenëse kjo procedurë zhvillohet në kuadër të Grant-Agreement, me nr. CFCU/MNE/281, në zbatim të projektit “Nxitja e punësimit dinjitoz për të rinjtë dhe personat e papunë në zonën ndërkufitare të Malit të Zi dhe Shqipërisë”, të financuar në kuadër të programit IPA CrossBorder Cooperation Program Montenegro-Albania 2014-2020 dhe marrëveshjes me nr. prot. 272 datë 30.01.2025 të nënshkruar nga Agjencia Kombëtare e Punësimit dhe Aftësive dhe World Vision Albania, për hartimin e kritereve të përgjithshme për kualifikim jemi bazuar në disa nga kriteret e përcaktuara në Ligjin e Prokurimit Publik Nr.162, datë 23.12.2020 “Për prokurimin publik”, i ndryshuar, në  VKM nr. 285, datë 19.5.2021 “Për Miratimin e Rregullave të Prokurimit Publik”,i ndryshuar dhe kemi përcaktuar:
KRITERET E PËRGJITHSHME TË PRANIMIT/KUALIFIKIMIT
Ofertuesi deklaron se:

 a) është i regjistruar në regjistrin tregtar sipas legjislacionit të vendit ku ushtron aktivitetin, ose sipas legjislacionit tё posaçёm nё rastin e një organizate jofitimprurëse, ka në fushën e veprimtarisë objektin e prokurimit, dhe ka statusin aktiv;
b) nuk është në proces falimentimi (status aktiv);
c) nuk është dënuar për ndonjë vepër penale, në përputhje me nenin 76/1 të LPP-së;
ç) personi (personat) që veprojnë si anëtar i organit administrativ, drejtori ose mbikëqyrësi, aksioneri ose ortaku, ose që ka fuqi përfaqësuese, vendimmarrëse ose kontrolluese brenda Operatorit Ekonomik, nuk është i dënuar ose nuk ka qenë i dënuar nga një vendimi i gjykatës i formës së prerë për çdo vepër penale, të përcaktuar në nenin 76/1 të LPP-së;
d) nuk është dënuar me vendim gjyqësor të formës së prerë në lidhje me veprimtarinë profesionale;
dh) nuk ka pagesa të pashlyera të taksave dhe kontributeve të sigurimeve shoqërore, ose ndodhet në një prej kushteve të parashikuara në nenin 76/2 të LPP-së;
e) nuk është në kushtet e konfliktit të interesit, sipas legjislacionit në fuqi;
f) ushtron veprimtarinë në përputhje me legjislacionin përkatës mjedisor, social dhe të punës;
g) ka paraqitur një Ofertë të pavarur, sipas kërkesave të legjislacionit në fuqi;
gj) kryen aktivitetin në përputhje me kërkesat e legjislacionit në fuqi.
Gjuha e përdorur në procedurë është gjuha shqipe, dokumentet e gjuhës së huaj duhet të shoqërohen nga një përkthim i noterizuar në shqip.
Këto kritere duhet të përmbushen me paraqitjen e një Vetëdeklarate me shkrim të subjektit në ditën e hapjes së Ofertës.
Këto kritere duhet të përmbushen me paraqitjen e Formularit Përmbledhës të operatorit ekonomik. 

Në ofertën e tij, ofertuesit duhet të paraqesin të dhënat e plota të personit të kontaktit.
Shënim: Operatori ekonomik fitues, për nënshkrimin e një kontrate /dorëzimin e faturës tatimore duhet të ketë:
· Kopje të Çertifikatës Elektronike të Fiskalizimit, për tatimpaguesit që përdorin Platformën Qendrore të Faturave.
· Kopje të Certifikatës Elektronike të Fiskalizimit dhe kopje të vlefshme të  kontratës së lidhur me Kompaninë e Çertifikuar për zgjidhjen softuerike në përdorim, për tatimpaguesit që lëshojnë fatura përmes zgjidhjes softwerike.
1.Kriteret për Operatorët Ekonomikë 
Operatori Ekonomik duhet të sigurojë burimet njerëzore dhe ekspertizën e nevojshme sipas kërkesave të mëposhtme:
	Edukimi:
	•Diplomë Master në Shkenca Sociale, Ekonomi, Financë,Studime Zhvillimi, Politika Publike ose fusha të tjera të lidhura me objektin e ekspertizës.

	Kualifikime dhe Aftësi të fituara:
	Kualifikimet dhe aftësitë e kërkuara :
•Minimumi 3 (tre) vite përvojë profesionale, në fushat që lidhen me objektin e kontratës, përfshirë kërkimin social dhe/ose ekonomik, analizën e tregut të punës, politikat e punësimit, zhvillimin ekonomik, hartimin e raporteve analitike dhe/ose publikimin profesional të materialeve kërkimore;
•Përvojë e mëparshme në reformën e shërbimeve publike dhe mundësisht në reformën e punësimit do të konsiderohej një aset;
•Përvojë paraprake pune me metoda kërkimi dhe me projekte; mundësisht në fushën e punësimit dhe shërbimeve sociale 
• Kapacitete për realizimin e analizave ekonomike, përfshirë analizën sektoriale, analizën e kërkesës dhe ofertës në tregun e punës, analizën e produktivitetit, modelimin dhe/ose parashikimin e tendencave të tregut të punës;
• Kapacitete për përgatitjen e produkteve finale të komunikimit dhe publikimit, përfshirë dizajn grafik, strukturim vizual, përgatitje të raporteve në format elektronik, infografika dhe materiale të përshtatura për publikim;
• Aftësi të shkëlqyera komunikimi në të shkruar, folur dhe  prezantuar, si dhe aftësi për të ofruar ekspertizë në ngritje kapacitetesh;
• Njohuri shumë të mira në gjuhën angleze; të nevojshme për përgatitjen e dokumenteve dhe produkteve në përputhje me kërkesat e projektit;
• Puna në grup: Aftësia për të ndërvepruar, krijuar dhe mbajtur marrëdhënie efektive pune me një ekip të ndryshëm nga ana kulturore;



[bookmark: _Hlk234939752]2. Për të vërtetuar këtë: Operatori Ekonomik duhet të ketë ekspert që plotësojnë kriteret e vendosura. Për ekspertin/ekspertët duhet të paraqitet:
· [bookmark: _Hlk234939744]CV-të e detajuara personave të propozuar për realizimin e shërbimit, ku evidentohen kualifikimet akademike, eksperienca profesionale, angazhimet e ngjashme dhe publikimet relevante;.  
· Kopje të diplomës, sipas fushave përkatëse të kërkuara -origjinale ose kopje e noterizuar,
· Eksperienca të mëparshme në shërbime publike pune (kontrata të ngjashme pune të realizuara në fushën që lidhet me objektin e prokurimit), kopje të kontratave të ngjashme në fushën e punësimit/formimit. 
· [bookmark: _Hlk234996508][bookmark: _Hlk234939771]Për Komponentin e Publikimit: një portofol me të paktën dy publikime të krahasueshme të realizuara së fundmi. 
3. Një propozim teknik i qartë dhe i detajuar (maksimumi 10 faqe, pa përfshirë anekset) duhet të përfshijë:
· Një arsyetim që shpjegon qasjen e propozuar. 
· Një metodologji të detajuar për secilin komponent të studimit: mbledhjen e të dhënave, angazhimin e palëve të interesit, analizën ekonomike, hartimin e raportit dhe publikimin, duke përfshirë instrumentet dhe kuadret analitike që do të përdoren. 
· Një plan pune dhe kalendar kohor që tregon mënyrën sesi do të shpërndahen ditët analitike të punës së bashku me komponentin e publikimit, ndërmjet detyrave dhe fazave, në përputhje me afatet e përgjithshme të projektit. 
· Një seksion mbi përbërjen e ekipit, rolet dhe përgjegjësitë e secilit ekspert, si dhe çdo marrëveshje të planifikuar nënkontraktimi. 
· Një përshkrim të mënyrës sesi do të sigurohet harmonizimi metodologjik dhe krahasueshmëria me komponentin malazez të studimit. 
V. Periudha e zbatimit 
[bookmark: _Hlk234939792]Pritet që detyra të përfundojë brenda 44 ditëve nga data e nënshkrimit të kontratës. 
[bookmark: _Hlk234939824]Operatorët ekonomikë duhet të dorëzojnë ofertën për realizimin e ekspertizës pranë zyrës së protokollit të AKPA, brenda datës 29 Korrik 2026 ora 12.00 .
Oferta ekonomike do të jetë e paraqitur në monedhën Lek. 
Emri dhe adresa e autoritetit kontraktor: Emri: Drejtoria Qendrore e Agjencisë Kombëtare të Punësimit dhe Aftësive, Adresa: Bulevardi “Bajram Curri”,1004, Tiranë  
Adresa e Internetit: www.puna.gov.al. e-mail:kontakt@akpa.gov.al.
Përzgjedhja e ofertave do të bëhet brenda 7 (shtatë) ditëve pune, sipas kritereve të vlerësimit në bazë të pikëve. 
· Kapaciteti teknik dhe professional : 25 pikë
· Propozimi teknik dhe metodologjia: 25 pikë
· Oferta financiare: 50 pikë  
Kontrata do t’i akordohet atij subjekti që ka dorëzuar ofertën e vlerësuar si më e mira, bazuar në kriteret e përcaktuara në këtë dokumentacion.
Ofertuesit kanë të drejtë të marrin pjesë në procesin e hapjes së ofertave me përfaqësuesit e tyre ligjorë ose me personat e autorizuar me autorizimin përkatës, shoqëruar me dokument identifikimi.
	AGJENCIA KOMBËTARE E PUNËSIMIT DHE AFTËSIVE 

